כתמי אור
ובחומר הזה האפל נטבעו כתמים של אור ; ולא נשמע בהם קול ורחש בם לא יעבור ; והם כמו שמן המור ניגרים וזולפים מן הפך. ; והם ניגרים כבשמים ורכה ושלווה תנועתם. ; ובחומר הזה האפל הם נקווים למבוע קטן ; ויש בהם חן וחמדה שגואים ועוברים על גדותם. ; ובחומר הזה האפל נבעה מכרה של זהב ; והחומר הזה האפל מגלה את מעמקיו. ; ויש אהבה ענוגה בין האופל לבין הזהב. ; והם חבוקים ושלווים ואין בהם קול ומשב ; והאור מנטף ונושק את החומר הזה בשפתיו ; והאופל הופך את גופו כבאר לכתמי הזהב.; 